CELEX: 22006D0098
Language: fi
Date: 2006-07-07 00:00:00
Title: ETA:n sekakomitean päätös N:o 98/2006, tehty 7 päivänä heinäkuuta 2006 , yhteistyöstä muilla kuin neljän vapauden alaan kuuluvilla erityisalueilla tehdyn ETA-sopimuksen pöytäkirjan 31 muuttamisesta

19.10.2006   
            
            
               FI
            
            
               Euroopan unionin virallinen lehti
            
            
               L 289/50
            
         ETA:n SEKAKOMITEAN PÄÄTÖS
   
   N:o 98/2006,
   tehty 7 päivänä heinäkuuta 2006,
   yhteistyöstä muilla kuin neljän vapauden alaan kuuluvilla erityisalueilla tehdyn ETA-sopimuksen pöytäkirjan 31 muuttamisesta
   ETA:n SEKAKOMITEA, joka
   ottaa huomioon Euroopan talousalueesta tehdyn sopimuksen, sellaisena kuin se on muutettuna Euroopan talousalueesta tehdyn sopimuksen tarkistamisesta tehdyllä pöytäkirjalla, jäljempänä ’sopimus’, ja erityisesti sen 86 ja 98 artiklan,
   sekä katsoo seuraavaa:
   
               (1)
            
            
               Sopimuksen pöytäkirja 31 muutettiin 29 päivänä huhtikuuta 2005 tehdyllä ETA:n sekakomitean päätöksellä N:o 72/2005 (1).
            
         
               (2)
            
            
               On aiheellista laajentaa sopimuspuolten välistä yhteistyötä niin, että sen piiriin kuuluisivat myös eurooppalaiseen turvallisuustutkimukseen liittyvät valmistelutoimet (2006).
            
         
               (3)
            
            
               Sopimuksen pöytäkirja 31 olisi tämän vuoksi muutettava, jotta tämä laajennettu yhteistyö voitaisiin aloittaa 1 päivänä tammikuuta 2006,
            
         ON PÄÄTTÄNYT SEURAAVAA:
   1 artikla
   Muutetaan sopimuksen pöytäkirjassa 31 oleva 1 artikla seuraavasti:
   
               1)
            
            
               Korvataan 1 kohta seuraavasti:
               ”1.   EFTA-valtiot osallistuvat 1 päivästä tammikuuta 1994 alkaen 5 kohdassa tarkoitettujen yhteisön tutkimuksen ja teknologian kehittämisen puiteohjelmien täytäntöönpanoon sekä 1 päivästä tammikuuta 2005 alkaen 9 kohdassa tarkoitettuihin ja 1 päivästä tammikuuta 2006 alkaen 10 kohdassa tarkoitettuihin toimiin osallistumalla niiden mukaisiin erityisiin ohjelmiin.”
            
         
               2)
            
            
               Korvataan 2 kohta seuraavasti:
               ”2.   EFTA-valtiot osallistuvat 5, 9 ja 10 kohdassa tarkoitetun toiminnan rahoitukseen sopimuksen 82 artiklan 1 kohdan a alakohdan mukaisesti.”
            
         
               3)
            
            
               Korvataan 6 kohta seuraavasti:
               ”6.   Tutkimuksen ja teknologian kehittämisen alaan kuuluvien 5, 9 ja 10 kohdassa tarkoitettujen puiteohjelmiin kuuluvien yhteisön toimien arvioinnissa ja suuntaamisessa merkittävällä tavalla uudelleen noudatetaan sopimuksen 79 artiklan 3 kohdan mukaista menettelyä.”
            
         
               4)
            
            
               Lisätään 9 kohdan jälkeen kohta seuraavasti:
               ”10.   EFTA-valtiot osallistuvat 1 päivästä tammikuuta 2006 seuraavaan Euroopan unionin varainhoitovuoden 2006 yleiseen talousarvioon sisältyvään budjettikohtaan liittyviin yhteisön toimiin:
               
                           —
                        
                        
                           
                              Budjettikohta 02.04.02: valmistelutoimi Euroopan turvallisuutta koskevan tutkimustoiminnan lisäämiseksi.”
                        
                     
         2 artikla
   Tämä päätös tulee voimaan sitä päivää seuraavana päivänä, jona viimeinen sopimuksen 103 artiklan 1 kohdan mukainen ilmoitus on tehty ETA:n sekakomitealle (2).
   Sitä sovelletaan 1 päivästä tammikuuta 2006.
   3 artikla
   Tämä päätös julkaistaan Euroopan unionin virallisen lehden ETA-osastossa ja ETA-täydennysosassa.
   
      Tehty Brysselissä 7 päivänä heinäkuuta 2006.
      
         
            ETA:n sekakomitean puolesta
         
         
            Puheenjohtaja
         
         Oda Helen SLETNES
         
      
   
   
      (1)  EUVL L 239, 15.9.2005, s. 64.
   
      (2)  Valtiosäännön asettamista vaatimuksista ei ole ilmoitettu.